Pa, kinders vas na beweerde moordŉ Pa is Maandag saam met sy seun en dogter in hegtenis geneem nadat hulle glo ŉ man vermoor het en sy liggaam in die straat gegooi het. ŉ Polisiewoordvoerder, konst. Moses Molepo, sê die 67-jarige man en sy kinders het Alfred Phoshoko (27) glo aangerand nadat hy na bewering kruideniersware by hulle huis in Dikgale in Limpopo gesteel het. “Hulle het Phoshoko glo met stokke doodgeslaan en sy liggaam tot in die straat getrek.” Die drie sal na verwagting Woensdag in die Mankweng landdroshof verskyn.